Document ID: 31997R1598

ΚΑΝΟΝΙΣΜΟΣ (ΕΚ) αριθ. 1598/97 ΤΗΣ ΕΠΙΤΡΟΠΗΣ της 30ής Ιουλίου 1997 για την τροποποίηση του κανονισμού (ΕΚ) αριθ. 1600/95 περί λεπτομερειών εφαρμογής του καθεστώτος εισαγωγής στον τομέα του γάλακτος και των γαλακτοκομικών προϊόντων
Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,
Έχοντας υπόψη:
τη συνθήκη για την ίδρυση της Ευρωπαϊκής Κοινότητας,
τον κανονισμό (ΕΟΚ) αριθ. 804/68 του Συμβουλίου, της 27ης Ιουνίου 1968, περί κοινής οργάνωσης της αγοράς στον τομέα του γάλακτος και των γαλακτοκομικών προϊόντων (1), όπως τροποποιήθηκε τελευταία από τον κανονισμό (ΕΚ) αριθ. 1587/96 (2), και ιδίως το άρθρο 13 παράγραφος 3 και το άρθρο 16 παράγραφοι 1 και 4,
τον κανονισμό (ΕΚ) αριθ. 1095/96 του Συμβουλίου, της 18ης Ιουνίου 1996, περί εφαρμογής των παραχωρήσεων του καταλόγου CXL, κατόπιν των διαπραγματεύσεων του άρθρου XXIV.6 της ΓΣΔΕ (3), και ιδίως το άρθρο 1 παράγραφος 1,
Εκτιμώντας:
ότι ο κανονισμός (ΕΚ) αριθ. 1595/97 του Συμβουλίου (4), για την τροποποίηση του κανονισμού (ΕΚ) αριθ. 3066/95 (5), για τη θέσπιση ορισμένων παραχωρήσεων υπό τη μορφή κοινοτικών δασμολογικών ποσοστώσεων για ορισμένα γεωργικά προϊόντα και για την πρόβλεψη αυτόνομης και μεταβατικής προσαρμογής ορισμένων γεωργικών παραχωρήσεων που προβλέπονται από τις ευρωπαϊκές συμφωνίες, προκειμένου να ληφθεί υπόψη η γεωργική συμφωνία που συνάφθηκε στο πλαίσιο των πολυμερών εμπορικών διαπραγματεύσεων του Γύρου της Ουρουγουάης και για την κατάργηση του κανονισμού (ΕΚ) αριθ. 1798/94, τροποποίησε την παραχώρηση για τη Βουλγαρία για τα προϊόντα που υπάγονται στον κωδικό ΣΟ 0406 με την αντικατάσταση όλων των υφιστάμενων παραχωρήσεων για τα σχετικά προϊόντα, συμπεριλαμβανομένων εκείνων που αναφέρονται στο παράρτημα IV του κανονισμού (ΕΚ) αριθ. 1600/95 της Επιτροπής (6), όπως τροποποιήθηκε τελευταία από τον κανονισμό (ΕΚ) αριθ. 503/97 7 ότι, κατά συνέπεια, πρέπει να προσαρμοστούν τα παραρτήματα IV και VII του κανονισμού (ΕΚ) αριθ. 1600/95 7
ότι τα μέτρα που προβλέπονται στον παρόντα κανονισμό είναι σύμφωνα με τη γνώμη της επιτροπής διαχείρισης γάλακτος και γαλακτοκομικών προϊόντων,
ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:
Άρθρο 1
Ο κανονισμός (ΕΚ) αριθ. 1600/95 τροποποιείται ως εξής:
1. Στο παράρτημα IV, στους αύξοντες αριθμούς 8 και 9 της στήλης «Χώρα καταγωγής», η χώρα «Βουλγαρία» καταργείται.
2. Στο παράρτημα VII, το κείμενο της στήλης «Βουλγαρία» καταργείται.
Άρθρο 2
Ο παρών κανονισμός αρχίζει να ισχύει την τρίτη ημέρα από τη δημοσίευσή του στην Επίσημη Εφημερίδα των Ευρωπαϊκών Κοινοτήτων.
Ο παρών κανονισμός εφαρμόζεται από την 1η Ιουλίου 1997.
Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος.
Βρυξέλλες, 30 Ιουλίου 1997.

Labels: 3
17
18